Diari Oficial de la Generalitat Valenciana


Sumari del DOGV 286, del 12-09-1985 (1985/804957)

ORDRE de 24 de juliol de 1985, de la Conselleria d'Agricultura, Pesca i Alimentació, sobre Foment de l'Aprofitament de Subproductes Agraris.
--------------------------------------------------------------------------------------------------------------------------------------------

### Dades del document

Número de DOGV
:   286

Data del DOGV
:   12-09-1985

Secció del DOGV
:   ALTRES DISPOSICIONS

Número del document
:   1985/804957


Data del document
:   24-07-1985

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

Ordre de 24 de juliol de 1985, de la Conselleria d'Agricultura, Pesca i Alimentació, sobre Foment d'Aprofitament de Subproductes Agraris.  
El Programa Econòmic Valencià aprovat per Llei de 29 de desembre de 1984 estableix entre d'altres objectius, el d'aconseguir l'augment de les rendes agràries, amb la desitjable millora de la productivitat dels factors.   
En aquest sentit, sembla oportú arbitrar mesures dirigides al foment de la investigació d'aquelles tècniques que faciliten un desenvolupament del sector. Sense perjuí d'altres mesures ja existents que afavoreixen la creació o la modificació de les indústries agràries així com d'altres que tendeixen a desenvolupar-ne la comercialització, cal establir un sistema que garantesca, en benefici dels productors agraris l?òptima utilització dels subproductes generats en els processos industrials de transformació, amb la finalitat d'incrementar la seua demanda o fent possible la seua apreciació en el mercat.   
En aquest sentit s'instrumenten els oportuns incentius per al desplegament de línies d'investigació i la utilització de tècniques que permetren el millor aprofitament dels susdits subproductes agraris.   
En atenció d'aquests motius, i fent ús de les facultats que em són atribuïdes,   
DISPOSE  
Article primer  
Aquesta Ordre estableix la concessió de subvenciones als projectes d'investigació i a les inversions en instalacions industrials, que tinguen com a finalitat la millor utilització o diversificació de la destinació dels subproductes de la indústria agroalimentaria.   
Article segon  
A efectes de la present Ordre, els elements considerats com a subproductes agraris són aquells que resulten dels processos d'industrialització o comercialització agroalimentària obtinguts amb el producte final principal. Els subproductes susdits s'originen en les fases intermèdies, així com en la darrera fase del procés productiu.   
Article tercer  
Les subvencions es concediran:   
a) Als projectes d'investigació.   
b) Als interessos dels crèdits obtinguts per a realitzar inversions que permetren un millor aprofitament dels subproductes agraris, mitjançant aquells processos tècnics dirigits a la seva transformació, en un producte d'interés comercial o destinat al mercat.   
Article quart  
Dintre dels límits consignats en els Pressupostos, la quantia de la Subvenció concedida a projectes d'investigació, serà com a màxim del 50 % del cost anual dels projectes aprovats. La quantia de la subvenció als interessos dels crèdits per a les inversions en instalacions industrials suposarà com a màxim que l'interés a satisfer pel beneficiari de la mateixa siga del   
Article cinqué  
Podran ser beneficiaris: Les Cooperatives, Les Societats legalment constituïdes, les seues associacions, els grups d'empreses i les persones físiques, amb domicili en el territori de la Comunitat Autònoma Valenciana i amb l'objecte social o activitat d'elaboració o transformació dels productes agroalimentaris.   
Article sisé  
La documentació a presentar inclourà:   
- Instància dirigida a l'Il·lm. Sr. Director General de Política Agroalimentària.   
- Còpia d'Estatuts i relació nominativa dels components dels òrgans rectors, en el seu cas.   
a) Per a la realització d'inversions:   
- Antecedents industrials del solicitant i activitats i productes que està desplegant.   
- Tecnologies utilitzades actualment, noves tecnologies i innovacions a introduir com a resultat de la inversió a realitzar.   
- Descripció detallada de les noves inversions i justificació d'aquestes.   
- Productes obtinguts o nous usos o aplicacions d'aquells i mercats per als mateixos així com expectatives de la seua evolució.   
- Repercusions possibles de la inversió sobre les noves activitats i/o productes en la pròpia empresa, en el sector i en el seu cas sobre el consum directa o industrial.   
- Repercusions raonades sobre el sector productor agrari.   
- Estudi de viabilitat de la inversió, calendari de desenvolupament de projecte i pressupost.   
- Altres aspectes que a juí del sol·licitant sigan d'interés.   
b) Per a la realització de projectes d'investigació:   
- Antecedents del sol·licitant i activitats desplegades.   
- Recursos que dedica a activitats de I més D.   
- Descripció del projecte d'investigació.   
- Cost d'equips o recursos humans necesaris per a la realització del projecte d'investigació i del seu finançament, assenyalant, si fa al cas, l'existència de convenis amb altres organismes de l'Administració o contracte de transferència de tecnologia amb altres empreses relacionades amb el projecte.   
- Altres aspectes que a juí del sol·licitant sigan d'interés  
Article seté  
Les sol·licituds, amb la documentació prevista en l'article 6, es presentaran en les Direccions Territorials de la Conselleria d'Agricultura, Pesca i Alimentació, i en el termini de quinze dies les remetran amb el informe de la Direcció de ICA a la Direcció General de Política Agroalimentària. El termini màxim per a la presentació de sol·licituds finalitzarà el 15 de novembre de 1985.   
Article vuité  
La proposta de concessió d'ajudes la realitzarà una Comissió presidida pel Director General de Política Agroalimentària, i hi estarà integrada per un representant dels centres directius següents: Direcció General de la Producció Agrària, Direcció General d'Innovació i Tecnologia Agrària, Secretaria General i Oficina Pressupostària, de la Conselleria d'Agricultura, Pesca i Alimentació.   
La quantia dels incentius serà determinada en cada cas segons els criteris següents:   
- La importància del subproducte a nivell de Comunitat Valenciana.   
- La incidència sobre la matèria prima de la qual procedeix i la influència sobre l'entorn agrari.   
- El nivell tecnològic del projecte.   
- Les experiències anteriors i competència del sol·licitant.   
- La concessió d'ajudes similars per altres organismes públics.   
Les Cooperatives Agràries tindràn una atenció preferent.   
Segons els acords de la Comissió, el Director General de Política Agroalimentària elevarà al Hnble. Sr. Conseller d'Agricultura, Pescà i Alimentació la proposta de resolució de cada una de les sol·licituds presentades.   
Article nové  
Les subvencions objecte de la present Ordre seran abonades amb càrrec al Programa 681: Industrialització i Ordenació Agroalimentària, del pressupost de gastos de esta Conselleria per a 1985.   
DISPOSICIO FINAL   
La present Ordre entrarà en vigor a l'endemà de la seua publicació en el Diari Oficial de la Generalitat Valenciana.   
València, a 24 de juliol de 1985.   
El Conseller d'Agricultura, Pesca i Alimentació,   
LLUIS FONT DE MORA I MONTESINOS